stanford-oval/wikipedia huggingface dataset:
Ron Grahame
Pelaajaura

Grahame pelasi ennen ammattilaisuraansa neljä kautta Denverin yliopiston joukkueessa Pioneersissa yliopistosarja WCHA:ssa. Hänet nimettiin vuonna 1973, viimeisen yliopistokautensa päätteeksi, sarjan vuoden pelaajaksi. WHA-seura New York Raiders varasi hänet helmikuun 1972 WHA General Player Draftissa, mutta myi hänen pelaajaoikeutensa seuraavan vuoden kesäkuussa Houston Aerosille vaihdossa puolustaja Ray LaRoseen. Grahame aloitti ammattilaisuransa kaudella 1973–1974, jolla edusti Aerosia neljässä WHA:n runkosarjaottelussa. Suurimman osan tuosta kaudesta hän pelasi kuitenkin Southern Hockey Leaguen (SHL) Macon Whoopeesissa.
Grahame pelasi kaudesta 1974–1975 kauteen 1976–1977 vakituisesti WHA:ssa. Vuonna 1975 hän oli johdattamassa Houston Aerosia Avco Cupin voittoon ja nimettiin WHA:n pudotuspelien arvokkaimmaksi pelaajaksi. Hänet palkittiin WHA-vuosinaan myös kahdesti liigan parhaan maalivahdin palkinnolla Ben Hatskin Trophylla, vuosina 1975 ja 1977, sekä nimettiin vuonna 1975 liigan ensimmäiseen tähdistökentälliseen ja vuonna 1976 toiseen tähdistökentälliseen.
Vuonna 1977 Grahame siirtyi vapaana pelaajana NHL-seura Boston Bruinsiin. Hän edusti Bruinsia vain kauden 1977–1978, jolla pelasi 40 runkosarja- ja neljä pudotuspeliottelua. Lokakuussa 1978 hän siirtyi Los Angeles Kingsiin vaihdossa Kingsin ensimmäisen kierroksen varausvuoroon NHL:n varaustilaisuudessa 1979, jolla Bruins varasi puolustaja Ray Bourquen. Grahame edusti Kingsiä joulukuuhun 1980 asti, jolloin siirtyi kesken kauden 1980–1981 Quebec Nordiquesiin. Hän pelasi kauden aikana paitsi Kingsissä ja Nordiquesissa, myös AHL:n Binghamton Whalersissä.
Grahame pelasi vuodesta 1977 vuoteen 1981 kestäneellä NHL-urallaan yhteensä 114 runkosarjaottelua, joista voitto-otteluja 50, ja neljä pudotuspeliottelua, joista voitto-otteluja kaksi. WHA:ssa hän pelasi vuosien 1973 ja 1977 välillä yhteensä 143 runkosarjaottelua, joista voitto-otteluja 102, ja 36 pudotuspeliottelua, joista voitto-otteluja 22.
Pelaajauran jälkeen

Grahame on työskennellyt vuonna 1981 päättyneen pelaajauransa jälkeen Denverin yliopiston palveluksessa. Hän on toiminut muun muassa yliopiston jääkiekkojoukkueen apuvalmentajana vuosina 1982–1990 ja vuodesta 2005 hänen nimikkeenään on ollut Assistant Vice Chancellor/Senior Associate Athletics Director.
Perhe

Ron Grahame on naimisissa pitkään NHL-seura Colorado Avalanchen johtotehtävissä toimineen Charlotte Grahamen kanssa. Heillä on kaksi lasta, molemmat poikia. Pojista vanhempi, John Grahame, on isänsä tavoin entinen NHL-maalivahti.
Purjehdus kesäolympialaisissa 2016

Purjehdus
Purjehduksessa kilpailtiin Rio de Janeiron 2016 kesäolympialaisissa 26. kertaa. Kilpailut käytiin 8.–18. elokuuta Marina da Glóriassa Guanabaranlahdella.
Mitalistit > Miehet

| Laji | Kultaa | Hopeaa | Pronssia |
| --- | --- | --- | --- |
| RS:X |  Dorian van Rijsselberghe |  Nick Dempsey |  Pierre Le Coq |
| Laser |  Tom Burton |  Tonči Stipanović |  Sam Meech |
| Finnjolla |  Giles Scott |  Vasilij Žbogar |  Caleb Paine |
| 470 |  Kroatia Šime Fantela Igor Marenić |  Australia Mathew Belcher William Ryan |  Kreikka Panagiotis Mantis Pavlos Kagialis |
| 49er |  Uusi-Seelanti Peter Burling Blair Tuke |  Australia Nathan Outteridge Iain Jensen |  Saksa Erik Heil Thomas Plössel |
Mitalistit > Naiset

| Laji | Kultaa | Hopeaa | Pronssia |
| --- | --- | --- | --- |
| RS:X |  Charline Picon |  Chen Peina |  Stefania Elfutina |
| Laser Radial |  Marit Bouwmeester |  Annalise Murphy |  Anne-Marie Rindom |
| 470 |  Yhdistynyt kuningaskunta Hannah Mills Saskia Clark |  Uusi-Seelanti Jo Aleh Olivia Powrie |  Ranska Camille Lecointre Hélène Defrance |
| 49erFX |  Brasilia Martine Grael Kahena Kunze |  Uusi-Seelanti Alex Maloney Molly Meech |  Tanska Jena Mai Hansen Katja Salskov-Iversen |
Mitalistit > Sekajoukkue

| Laji | Kultaa | Hopeaa | Pronssia |
| --- | --- | --- | --- |
| Nacra 17 |  Argentiina Santiago Lange Cecilia Carranza Saroli |  Australia Jason Waterhouse Lisa Darmanin |  Itävalta Thomas Zajac Tanja Frank |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Iso-Britannia | 2 | 1 | 0 | 3 |
| 2. |  Alankomaat | 2 | 0 | 0 | 2 |
| 3. |  Australia | 1 | 3 | 0 | 4 |
| 4. |  Uusi-Seelanti | 1 | 2 | 1 | 4 |
| 5. |  Kroatia | 1 | 1 | 0 | 2 |
| 6. |  Ranska | 1 | 0 | 2 | 3 |
| 7. |  Argentiina | 1 | 0 | 0 | 1 |
| 7. |  Brasilia | 1 | 0 | 0 | 1 |
| 9. |  Kiina | 0 | 1 | 0 | 1 |
| 9. |  Irlanti | 0 | 1 | 0 | 1 |
| 9. |  Slovenia | 0 | 1 | 0 | 1 |
| 12. |  Tanska | 0 | 0 | 2 | 2 |
| 13. |  Australia | 0 | 0 | 1 | 1 |
| 13. |  Saksa | 0 | 0 | 1 | 1 |
| 13. |  Kreikka | 0 | 0 | 1 | 1 |
| 13. |  Venäjä | 0 | 0 | 1 | 1 |
| 13. |  Yhdysvallat | 0 | 0 | 1 | 1 |
| Yhteensä | Yhteensä | 10 | 10 | 10 | 30 |
Aiheesta muualla

Kuvia tai muita tiedostoja aiheesta Purjehdus kesäolympialaisissa 2016 Wikimedia Commonsissa
Purjehdus Rio de Janeiron 2016 kesäolympialaisten ja -paralympialaisten virallisilla sivuilla. (Arkistoitu – Internet Archive) (englanniksi)
Purjehdus olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024


Nykyiset olympialuokat (2024)


470 • 49er • ILCA 6 • ILCA 7 • Nacra 17 • purjelauta  (IQFoil) • leijalauta (Formula Kite)


Entisiä olympialuokkia


5.5m • 6mR • 6.5m • 7mR • 8mR • 8.5m • 9mR • 10mR • 12mR • 12′ kevytvene • 12 m2 Sharpie • 15mR • 18′ kevytvene • E-jolla • Elliott 6m • Finnjolla • Firefly • Flying Dutchman • Louhi • O-jolla • Ranskan kansallinen monotyyppi • Saaristoristeilijä • Snowbird • Soling • Star • Swallow • Tempest • Ton class (1⁄2 Ton, 1⁄2–1 Ton, 1–2 Ton, 2–3 Ton, 3–10 Ton, 10–20 Ton, Open) • Tornado • Yngling
purjelauta: Division II • Lechner A-390 • Mistral • RS:X • Windglider
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Rickie Lambert

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Richard Lee Lambert
Syntymäaika: 16. helmikuuta 1982
Syntymäpaikka: Kirkby, Englanti
Pelipaikka: hyökkääjä
Pituus: 188 cm
Junioriseurat
1992–1997: Liverpool
Seurat
| Vuodet | Seura | O | (M) |
| 1998–2000 | Blackpool | 3 | (0) |
| 2001–2002 | Macclesfield Town | 44 | (8) |
| 2002–2005 | Stockport County | 98 | (18) |
| 2005–2006 | Rochdale | 64 | (28) |
| 2006–2009 | Bristol Rovers | 128 | (51) |
| 2009–2014 | Southampton | 204 | (104) |
| 2014–2015 | Liverpool | 25 | (2) |
| 2015–2016 | West Bromwich Albion | 11 | (1) |
| 2016–2017 | Cardiff |  |  |
Maajoukkue
| 2013–2014 | Englanti | 11 | (3) |
 Seurajoukkueuran tilastot kattavat vain kansalliset sarjat, päivitetty 22. marraskuuta 2015.  Maajoukkueuran tilastot päivitetty 22. marraskuuta 2015.
Richard Lee "Rickie" Lambert (s. 16. helmikuuta 1982) on englantilainen jalkapalloilija, joka edusti urallaan useita Englannin valioliigan seuroja, pisimpään Southamptonia. Hänen pelipaikkansa oli hyökkääjä. Lambertin peliura oli monilla tavoin samanlainen kuin Grant Holtilla; alasarjojen pelaajasta Valioliigan profiilihyökkääjäksi, minkä jälkeen ura lähti laskuun. Lambert pelasi Englannin jalkapallomaajoukkueessa 11 ottelua ja teki niissä kolme maalia vuosina 2013–2014.
Seurajoukkueura

Liverpool FC:ssä juniorina pelannut Lambert potkaistiin seurasta ulos vuonna 1997. Tämän jälkeen hän siirtyi Englannin kolmannen sarjatason Blackpool FC:hen. Kun onnistumisia ei tullut, näytettiin isokokoiselle hyökkääjälle ovea Blackpoolissa. Lambertista ei näyttänyt tulevan ammattilaisjalkapalloilijaa. Hän siirtyi töihin punajuuritehtaalle, jonne hän meni omien sanojensa mukaan vain siksi, että saisi elätettyä itsensä.
»:En missään nimessä halunnut siitä (punajuuritehtaasta) itselleni uraa. Ymmärsin, että mitään ei tapahdu itsestään – on tehtävä parhaansa, tai saa heittää unelmilleen hyvästit.»
Lambert kelpuutettiin kuitenkin kolmostason Macclesfieldiin. Macclesfieldissä Lambert sai maalijyvästä kiinni. Hän teki 44 ottelussa kahdeksan maalia. Lambert kierteli alasarjoja onnistuen jokaisessa joukkueessaan hyvin maalinteossa, kunnes hän siirtyi 2009 Englannin Mestaruussarjassa tuolloin pelanneeseen Southamptoniin.
Lambert nosti hyvillä esityksillään joukkueen kaudeksi 2012–2013 Englannin valioliigaan. Valioliigassa Lambert onnistui heti; hän pelasi ensimmäisellä kaudellaan kaikki ottelut ja teki 15 maalia. Toisella kaudellaan hän pelasi 37 ottelua, joissa hän onnistui maalinteossa 13 kertaa. Kesällä 2014 Lambert siirtyi hyvien Southampton-otteidensa ansiosta nuoruuden seuraansa, Liverpool FC:hen. Liverpoolissa Lambert on saanut vähän vastuuta ja osui 2014-2015 vain kahdesti Valioliigassa pelattuaan 25 ottelua. Mestarien liigassa hän teki kolmessa ottelussa yhden maalin.
Heinäkuussa 2015 Lambert siirtyi Valioliigan West Bromwich Albioniin. Hän debytoi seuran paidassa seuraavassa kuussa Manchester Cityä vastaan. Avausmaali syntyi samassa kuussa Stoke Cityn verkkoon.
Maajoukkueura

Lambert kutsuttiin Englannin jalkapallomaajoukkueeseen ystävyysotteluun Skotlantia vastaan elokuussa 2013. Hän teki heti ensimmäisessä maaottelussaan maalin. Toisen maaottelumaalinsa hän teki vuoden 2014 MM-kisojen karsintaottelussa Moldovaa vastaan. Hän pääsi kentälle yhdessä Englannin kolmesta ottelusta MM-kisoissa 2014.
Yksityiselämä

Lambert on naimisissa Amy Lambertin kanssa. Heillä on kolme lasta, joista kolmas, Bella Lambert syntyi samana päivänä kun Rickie kutsuttiin ensimmäistä kertaa Englannin jalkapallomaajoukkueeseen.
Robert Huff

Robert Huff
Robert Huff (s. 25. joulukuuta, 1979 Cambridge) on brittiläinen kilpa-autoilija. Hän on kilpaillut vuodesta 2005 lähtien World Touring Car Championship -sarjassa.
Ura

Huff kilpaili Karting -sarjoissa vuodet 1992-1997, kunnes hän siirtyi kilpailemaan Britannian Formula Ford-sarjaan vuonna 1998. Vuonna 2000 Huff voitti Formula Vauxhall -sarjan mestaruuden. Vuonna 2011 Huff ajoi Britannian Formula Renault-sarjassa. Vuonna 2002 Huff ajoi ensimmäisen kerran koppiautosarjoissa kilpaillen Renault Clio Cup-sarjassa. Vuonna 2003 Huff kilpaili SEAT Cupra Championship, jossa hän voitti sarjan mestaruuden. Vuonna 2004 Huff ajoi British Touring Car Championship-sarjassa, jossa hän sijoittui sarjan seitsemänneksi. Vuodesta 2005 lähtien Huff on ajanut WTCC-sarjassa saavuttaen ensimmäisellä kaudellaan 3 pistettä ja sijoittuen sarjan 21:ksi. Vuonna 2006 Huff jatkoi sarjassa saavuttaen ensimmäisen WTCC-voittonsa sijoittuen sarjan 16:ksi. Vuonna 2007 Huff ajoi neljästi podiumille, joka sisälsi myös yhden voiton. Hän sijoittui sarjan yhdeksänneksi. Vuonna 2008 Huff otti kaksi voittoa ja sijoittui sarjan kolmanneksi. Vuonna 2009 hän otti kolme voittoa, mutta jäi sarjassa viidenneksi. Vuonna 2010 Huff ajoi kolme voittoa ja sijoittui sarjan kolmanneksi. Vuonna 2011 Huff taisteli sarjan mestaruudesta tiimikaverinsa Yvan Mullerin kanssa. Huff otti kahdeksan voittoa kauden aikana, mutta jäi lopulta sarjan toiseksi. Vuonna 2012 Huff pystyi viimein voittamaan WTCC-sarjan mestaruuden.
Ricki and the Flash

| Ricki and the Flash |
| --- | --- |

Ohjaaja:  Jonathan Demme
Käsikirjoittaja:  Diablo Cody
Tuottaja:  Marc E. Platt Mason Novick
Kuvaaja:  Declan Quinn
Leikkaaja:  Wyatt Smith
Pukusuunnittelija:  Ann Roth
Pääosat:  Meryl Streep Mamie Gummer Kevin Kline Sebastian Stan Rick Springfield Ben Platt
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  TriStar Pictures InterCom Netflix Fandango at Home (käännä suomeksi)
Ensi-ilta:   7. elokuuta 2015  11. syyskuuta 2015
Kesto:  101 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ricki and the Flash on vuonna 2015 ensi-iltansa saanut Jonathan Demmen ohjaama draamakomediaelokuva. Elokuva jäi Demmen viimeiseksi ohjaustyöksi, sillä Demme kuoli vuonna 2017. Elokuvassa Meryl Streep näyttelee naista, joka on päivisin töissä ruokakaupan kassalla ja iltaisin hiipuva rockmuusikko, jolla on viimeinen mahdollisuus lähentyä vieraantuneen perheensä kanssa. Elokuvan muissa pääosissa ovat Mamie Gummer, Kevin Kline, Sebastian Stan, Rick Springfield ja Ben Platt. Elokuva on toinen, jossa Streep näyttelee tosielämän tyttärensä Mamie Gummerin kanssa sitten vuoden 1986 elokuvan Sydän karrella.
Elokuva sai ensi-iltansa Yhdysvalloissa 7. elokuuta 2015 ja Suomessa 11. syyskuuta 2015.
Näyttelijät

| 0 | 1 | 2 |
| --- | --- | --- |
|  Meryl Streep  | … |  Ricki, ikääntyvä rokkitähti, joka hylkäsi perheensä tullakeen kuuluisaksi muusikoksi   |
|  Mamie Gummer  | … |  Julie, Rickin eronnut tytär   |
|  Kevin Kline  | … |  Pete, Rickin ex-mies   |
|  Sebastian Stan  | … |  Joshua, Rickin etääntynyt poika   |
|  Rick Springfield  | … |  Rickin bändin kitaristi   |
|  Ben Platt  | … |  Daniel, baarimikko   |
Vastaanotto

Arvosteluja keräävän Rotten Tomatoes -sivuston mukaan 65 % kriitikoista on antanut elokuvalle positiivisen arvosanan keskiarvolla 6/10. Keräys perustuu 172 arviointiin. Metacriticissä elokuvalla on 54 pistettä 100:sta. Ilta-Sanomien Tarmo Poussu antoi elokuvalle kolme tähteä neljästä ja kehui Streepin roolisuoritusta sanoen "Olihan se jo tiedossa, ettei Streepin lahjakkuus tunne inhimillisiä rajoja. En silti olisi uskonut, että hän pystyy esittämään ammattimaista rockmuusikkoa sataprosenttisen uskottavasti."
Aiheesta muualla

Ricki and the Flash Internet Movie Databasessa (englanniksi)
Refugion piirikunta

Refugion piirikunta (engl. Refugio County) on Yhdysvaltojen Texasin osavaltiossa sijaitseva piirikunta. Sen väkiluku oli 6 741 vuonna 2020. Piirikunnan hallintokeskus on Refugion kunta, joka on myös Refugion piirikunnan suurin kunta. Piirikunta on perustettu vuonna 1837.
Väestö

Vuonna 2020 Refugion piirikunnan 6 741 asukkaasta valkoisia oli 89,2 %, mustia 6,9 %, alkuperäisasukkaita 1,2 % ja aasialaisia 1,0 %. Asukkaista 28,2 % puhui kotonaan jotain muuta kieltä kuin englantia ja 1,2 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Refugion piirikunta Wikimedia Commonsissa
Royale Union Saint-Gilloise

Royale Union Saint-Gilloise eli Union SG on jalkapalloseura Saint-Gillesin kunnasta, joka sijaitsee Brysselin metropolialueella. Union SG pelaa Belgian pääsarjassa Jupiler Pro Leaguessa, jonne se nousi 48 vuoden tauon jälkeen vuonna 2021. Seura on voittanut Belgian mestaruuden yksitoista kertaa, joista viimeisin tuli vuonna 1935.
Kaudella 2022–2023 Union SG pelasi Eurooppa-liigan lohkovaiheessa voittaen oman lohkonsa. Neljännesvälierässä joukkue tiputti jatkosta Bundesliigan Union Berlinin yhteismaalein 6-3. Kauden 2022-2023 eurotaival päättyi Unionin osalta niin ikään saksalaista Bayern Leverkusenia vastaan puolivälierissä Unionin hävitessä yhteismaalein 2-5.
Joukkue pelaa toistaiseksi kotiottelunsa Jupiler Pro Leaguessa vuonna 1919 valmistuneella 9 400 -paikkaisella Joseph Marien -stadionilla. Eurooppa-liigan otteluita joukkue on pelannut muun muassa R.S.C. Anderlechtin kotistadionilla, jonka katsomokapasiteetti on yli kaksi kertaa suurempi kuin Union SG:n kotistadionin.
Suomalainen Casper Terho siirtyi HJK:sta Union SG:n riveihin vuonna 2022 3,5 -vuotisella sopimuksella.
Historia

Seura perustettiin vuonna 1897, ja se voitti ensimmäisen Belgian mestaruutensa vuonna 1904. Vuosina 1933-1935 joukkue pelasi 60 peräkkäistä ottelua voittamattomana, mikä on yhä Belgian ennätys. 60-luvulla alkoivat vaikeudet. Vuonna 1963 seura putosi ensi kertaa kakkosdivisioonaan, ja vuonna 1980 se putosi jo Belgian neljännelle sarjatasolle.
Vuonna 2018 englantilaisen Tony Bloomin vahvistettiin ostaneen enemmistöosuus joukkueesta. Pokerinpelaaja ja vedonlyöjä Bloom tunnetaan myös Englannin Valioliigan Brighton & Hove Albion F.C:n omistajana.
Voitettuaan paikalliskamppailussa R.W.D. Molenbeekin kotonaan 2-1 13. maaliskuuta 2021 Union nousi takaisin Belgian ylimmälle sarjatasolle ensi kerran sitten vuoden 1972. Ensimmäisessä ottelussa Jupiler Pro Leaguessa syksyllä 2021 Union kaatoi vieraskentällä toisen paikallisvastustajansa Anderlechtin 3-1.
Heinäkuussa 2023 Unionin puheenjohtajan Alex Muzion vahvistettiin olevan seuran uusi enemmistöomistaja. Muzio on ollut seuran puheenjohtaja elokuusta 2018 alkaen ja oli mukana sijoittajana kun Tony Bloom hankki seuran omistuksen vuonna 2018. Pääomistajan vaihdos liittyy UEFA:n sääntöihin usean saman omistajan seurojen osallistumisesta UEFA:n sarjoihin.
Kannattajat

Union SG:n suurin kannattajaryhmä on vuonna 2001 perustettu Union Bhoys. RFC Liègen ja Cercle Bruggen kannattajat jakavat tiiviin ystävyyden Unionin kannattajien kanssa. Unionin kannattajat edustavat antifasistisia arvoja.
Haapajärvi (Virtasalmi)

| Haapajärvi |
| --- | --- |
Valtiot:  Suomi 
Paikkakunta:  Pieksämäki (Virtasalmi), Juva
Koordinaatit:  62°05′08″N, 27°21′18″E
Vesistöalue ja valuma-alueen tietoja
Laskujoki:  Isojoki-Sahinjoki
Järvinumero:  04.253.1.024 
Mittaustietoja
Pinnankorkeus:  105,1 m
Rantaviiva:  58,12 km
Pinta-ala:  7,18 km² 
Tilavuus:  0,012 km³
Keskisyvyys:  1,61 m
Suurin syvyys:  10,2 m
 fiHaapajärvi 
Haapajärvi (SYKE:n järvinumero 04.253.1.024) on Vuoksen vesistön Haukiveden reittiin kuuluva pienehkö järvi Pieksämäen kaupungin (aiemmin Virtasalmen kunnan) ja Juvan kunnan alueella Etelä-Savossa. Sen pinta-ala on 7,18 km², ja pinnankorkeus 105,1 metriä merenpinnan yläpuolella. Järvi on varsin matala.
Haapajärvi on pienten jokien kautta yhteydessä eteläpuoliseen Kangasjärveen ja idänpuoliseen Heräjärveen. Kekräsalmi jakaa järven kahteen osaan, Etelä- ja Pohjois-Haapajärveen.
Suomessa on 38 Haapajärvi-nimistä järveä. Iisalmen Haapajärvi on niistä toiseksi suurin.
Resurrection (Twistan albumi)

| Resurrection Twista |
| --- | --- | --- |

Studioalbumin tiedot
 Äänitetty : 1993-1994
 Julkaistu: 18. lokakuuta 1994
 Tyylilaji: rap
 Levy-yhtiö: Atlantic Records
Twistan muut julkaisut
| Runnin' Off at da Mouth 1992 | Resurrection 1994 | Adrenaline Rush 1997 |
Resurrection on rap-artisti Twistan toinen studioalbumi. Albumi julkaistiin lokakuussa 1994.
Albumi oli ensimmäinen albumi, joka julkaistiin nimellä Twista. Edellinen albumi Runnin' Off at da Mouth julkaistiin nimellä Tung Twista.
Kappaleet

Da Resurrection (intro) – 2.11
Suicide (Remix) – 4.48
Anomosity Kills – 4.23
Street Paranoia – 4.22
React With a Mic (feat. Dres) – 4.26
Scat Like Dat – 3.33
Return – 4.18
Dirt on the Down Low – 4.10
Shadow Boxin – 4.12
All About the Papes – 4.13
One Shot One Kill (featuring B-Hype et Speedknot Mobstaz) – 6.34
Suicide (Original) – 4.19
Retrofleksi

Retrofleksi on konsonantti, jota äännettäessä kielen kärki on kääntynyt taaksepäin kohti kovaa kitalakea. Suomen kielessä ei ole retrofleksejä, mutta sen sijaan esimerkiksi ruotsissa on: sanassa barn ([bɑːɳ], lapsi) on retrofleksinen nasaali ja sanassa nord ([nuːɖ], pohjoinen) soinnillinen retrofleksinen klusiili. Kansainvälisessä foneettisessa aakkostossa retrofleksejä merkitään samoilla merkeillä kuin vastaavia alveolaareja, mutta niihin on lisätty oikealle osoittava koukku.[lähde? ]
Retrofleksit ovat yleisiä Intian kielissä. Retrofleksin lähikäsite on kakuminaali, jota äännettäessä kielen kärki koskettaa alveolaari- ja palataalialueiden väliin jäävää ns. kitakupua (lat. cacumen).
Purjehdus kesäolympialaisissa 2020

| Purjehdus olympialaisissa 2020   |
| --- | --- | --- | --- | --- | --- |
| RS:X |  | Miehet |  | Naiset |  |
| Laser Radial |  |  |  | Naiset |  |
| Laser |  | Miehet |  |  |  |
| Finnjolla |  | Miehet |  |  |  |
| 470 |  | Miehet |  | Naiset |  |
| 49er |  | Miehet |  |  |  |
| 49er FX |  |  |  | Naiset |  |
| Nacra 17 |  |  | Seka |  |  |
Purjehduksessa kilpailtiin Tokion 2020 kesäolympialaisissa 27. kertaa. Purjehduksessa kilpailtiin 25. heinäkuuta – 4. elokuuta 2021. Kilpailut käytiin Enoshiman saarella sijaitsevan Enoshima Yacht Harbourin läheisyydessä, Tokion keskustasta lounaaseen. Purjehduksessa kilpailtiin kymmenessä luokassa, joista miehille oli viisi, naisille neljä ja yksi oli sekaluokka.
Menestynein maa oli Iso-Britannia, jonka purjehtijat saavuttivat kolme kultamitalia ja yhteensä viisi mitalia.
Aikataulu

Mitalilähdöt on merkitty vaaleansinisellä taustavärillä.
|  |  | Su 25 | Ma 26 | Ti 27 | Ke 28 | To 29 | Pe 30 | La 31 | Su 1 | Ma 2 | Ti 3 | Ke 4 |
| --- | --- | --- | --- | --- | --- | --- | --- | --- | --- | --- | --- | --- |
| Miehet | RS:X | X | X |  | X | X |  | ML |  |  |  |  |
| Miehet | Laser | X | X | X |  | X | X |  | ML |  |  |  |
| Miehet | Finnjolla |  |  | X | X | X |  | X | X |  | ML |  |
| Miehet | 470 |  |  |  | X | X | X |  | X | X |  | ML |
| Miehet | 49er |  |  | X | X |  | X | X |  | ML |  |  |
| Naiset | RS:X | X | X |  | X | X |  | ML |  |  |  |  |
| Naiset | Laser Radial | X | X | X |  | X | X |  | ML |  |  |  |
| Naiset | 470 |  |  |  | X | X | X |  | X | X |  | ML |
| Naiset | 49erFX |  |  | X | X |  | X | X |  | ML |  |  |
| Sekajoukkue | Nacra 17 |  |  |  | X | X |  | X | X |  | ML |  |
Mitaliyhteenveto > Miehet

| Laji | Kultaa | Hopeaa | Pronssia |
| --- | --- | --- | --- |
| RS:X   tiedot |  Kiran Badloe Alankomaat (NED) |  Thomas Goyard Ranska (FRA) |  Bi Kun Kiina (CHN) |
| Laser   tiedot |  Matthew Wearn Australia (AUS) |  Tonči Stipanović Kroatia (CRO) |  Hermann Tomasgaard Norja (NOR) |
| Finnjolla   tiedot |  Giles Scott Iso-Britannia (GBR) |  Zsombor Berecz Unkari (HUN) |  Joan Cardona Méndez Espanja (ESP) |
| 470   tiedot |  Australia (AUS)   Mathew Belcher  William Ryan |  Ruotsi (SWE)   Anton Dahlberg  Fredrik Bergström |  Espanja (ESP)   Jordi Xammar  Nicolás Rodríguez |
| 49er   tiedot |  Iso-Britannia (GBR)   Dylan Fletcher   Stuart Bithell |  Uusi-Seelanti (NZL)   Peter Burling   Blair Tuke |  Saksa (GER)   Erik Heil   Thomas Plößel |
Mitaliyhteenveto > Naiset

| Laji | Kultaa | Hopeaa | Pronssia |
| --- | --- | --- | --- |
| RS:X   tiedot |  Lu Yunxiu Kiina (CHN) |  Charline Picon Ranska (FRA) |  Emma Wilson Iso-Britannia (GBR) |
| Laser Radial   tiedot |  Anne-Marie Rindom Tanska (DEN) |  Josefin Olsson Ruotsi (SWE) |  Marit Bouwmeester Alankomaat (NED) |
| 470   tiedot |  Iso-Britannia (GBR)   Hannah Mills   Eilidh McIntyre |  Puola (POL)   Agnieszka Skrzypulec   Jolanta Ogar |  Ranska (FRA)   Camille Lecointre   Aloïse Retornaz |
| 49er FX   tiedot |  Brasilia (BRA)   Martine Grael   Kahena Kunze |  Saksa (GER)   Tina Lutz   Susann Beucke |  Alankomaat (NED)   Annemiek Bekkering   Annette Duetz |
Mitaliyhteenveto > Sekajoukkue

| Laji | Kultaa | Hopeaa | Pronssia |
| --- | --- | --- | --- |
| Nacra 17   tiedot |  Italia (ITA)   Ruggero Tita   Caterina Banti |  Iso-Britannia (GBR)   John Gimson   Anna Burnet |  Saksa (GER)   Paul Kohlhoff   Alica Stuhlemmer |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Iso-Britannia | 3 | 1 | 1 | 5 |
| 2 |  Australia | 2 | 0 | 0 | 2 |
| 3 |  Alankomaat | 1 | 0 | 2 | 3 |
| 4 |  Kiina | 1 | 0 | 1 | 2 |
| 5 |  Brasilia | 1 | 0 | 0 | 1 |
| 5 |  Tanska | 1 | 0 | 0 | 1 |
| 5 |  Italia | 1 | 0 | 0 | 1 |
| 8 |  Ranska | 0 | 2 | 1 | 3 |
| 9 |  Ruotsi | 0 | 2 | 0 | 2 |
| 10 |  Saksa | 0 | 1 | 2 | 3 |
| 11 |  Kroatia | 0 | 1 | 0 | 1 |
| 11 |  Unkari | 0 | 1 | 0 | 1 |
| 11 |  Uusi-Seelanti | 0 | 1 | 0 | 1 |
| 11 |  Puola | 0 | 1 | 0 | 1 |
| 15 |  Espanja | 0 | 0 | 2 | 2 |
| 16 |  Norja | 0 | 0 | 1 | 1 |
| Yhteensä | Yhteensä | 10 | 10 | 10 | 30 |